অপূর্ব লাল সরকার, আগৈলঝাড়া ॥ গ্র“পিং ও গ্রেফতার আতঙ্কে বরিশালের আগৈলঝাড়ায় বিএনপি’র কার্যক্রমে দেখা দিয়েছে স্থবিরতা। দলীয় কর্মসূচী পালন না করায় তৃণমূল পর্যায়ের নেতাকর্মীদের মাঝে ক্ষোভ ও অসন্তোষ বিরাজ করছে। দলীয় বিশ্বস্তসূত্রে জানা গেছে, উপজেলা বিএনপি বিগত জাতীয় সংসদ নির্বাচনের পর থেকে কেন্দ্রীয় বিএনপি নেতা ইঞ্জিনিয়ার আব্দুস সোবাহান ও আকন কুদ্দুসুর রহমান গ্র“পে বিভক্ত হয়ে পরে। বিভক্তির পরে মূলদল ও যুবদল আলাদা-আলাদাভাবে আহ্বায়ক কমিটি গঠন করে। ওই কমিটিতে উভয়গ্র“প থেকে বিতর্কিত লোকজনকে অন্তর্ভূক্ত করা হয়। যে কারণে উভয় আহ্বায়ক কমিটি নিয়ে চরম বিতর্কের সৃষ্টি হয়েছিল। পরবর্তীতে গৈলায় কাউন্সিলের মাধ্যমে আঃ লতিফ মোল্লাকে সভাপতি ও আফজাল হোসেন সিকদারকে সাধারণ সম্পাদক করে উপজেলা কমিটি গঠণ করা হয়। ওই কমিটিতে ত্যাগী নেতাকর্মীদের মূল্যায়ন করে কোন পদ পদবী না দেয়া হলে গ্র“পিং আরও প্রকট আকার ধারণ করে। উপজেলা বিএনপি’র কমিটি নিয়ে বরিশাল আদালতে মামলা করা হয়েছিল। পরবর্তীতে আফজাল হোসেন সিকদারকে সভাপতি ও আবুল হোসেন লাল্টুকে সাধারণ সম্পাদক করে কমিটি গঠণ করা হয়। ওই কমিটি কেন্দ্রীয় বিএনপি নেতা আকন কুদ্দুসুর রহমান সমর্থিত কমিটি ছিল। কমিটি গঠনের পরে ইঞ্জিনিয়ার আব্দুস সোবাহান কেন্দ্রীয় বিএনপি’র কাছে অভিযোগ জানালে ওই কমিটির কার্যক্রম স্থগিত করার নির্দেশ দেয় কেন্দ্রীয় বিএনপি। কমিটি গঠন নিয়ে দু’গ্রুপের মধ্যে উপজেলা পর্যায় থেকে তৃণমূল পর্যায়ের দলীয় নেতাকর্মীরা দ্বিধাবিভক্ত হয়ে পরে। কোন কর্মসূচীতে আগৈলঝাড়ায় কেন্দ্রীয় নেতারা অংশগ্রহণ করেন না। গ্র“পিং ও বর্তমান রাজনৈতিক প্রেক্ষাপটে দলীয় নেতাকর্মীরা গ্রেফতার আতঙ্কের কারণে দলীয় কোন কর্মসূচী পালন করতে সাহস পাচ্ছেনা। দলীয় কর্মসূচী পালন করতে এক গ্র“প পুলিশকে সংবাদ দিয়ে অন্য গ্র“পকে হয়রানি করার অভিযোগ উঠেছে। একারণে কোন গ্র“পই কেন্দ্রীয় কর্মসূচী পালন করছেনা। সাবেক এমপি জহিরউদ্দিন স্বপন সংস্কারপন্থী হওয়ায় তার অনুসারী দলীয় নেতাকর্মীরা বর্তমান রাজনৈতিক প্রেক্ষাপটে নীরব দর্শকের ভূমিকা পালন করছে। স্বপনের সময় যারা রাজনীকি করে আর্থিকভাবে লাভবান হয়েছেন তারা এখন অন্য গ্র“পে গিয়ে বড় বড় পদ পদবী বাগিয়ে নিচ্ছেন।